Larvene er rovdyr som lever av nymfestadiene til ulike nebbmunner, blant andre skjoldlus. De voksne sommerfuglene besøker ikke blomster, men suger i seg honningdugg fra lusene som larvene lever på. Hårene på beina til de voksne sommerfuglene gir dem kanskje vern mot maur som finnes sammen med skjoldlusene. Larvene blir ikke angrepet av maurene, og det forekommer til og med at maurene mater dem. Det siste larvestadiet lever trolig i maurenes reir. Det er ikke kjent hvordan larvene greier å bli godtatt av mauren.